b'\n_START_ARTICLE_\nVinjete\n_START_PARAGRAPH_\nVinjete Ivana Cankarja iz leta 1899 zaklju\xc4\x8dujejo prvo razvojno stopnjo pisateljeve pripovedne proze in predstavljajo ob zgodnjih motivih in temah izhodi\xc5\xa1\xc4\x8de za njegovo nadaljnje \xc5\xa1irjenje in poglabljanje. Iz\xc5\xa1le so v zalo\xc5\xbebi Lavoslava Schwentnerja in obsegajo 28 \xc4\x8drtic oziroma kratkih novel._NEWLINE_Cankar je v Epilogu zavrnil realizem z naslednjim zapisom: Moje o\xc4\x8di niso mrtev aparat; moje o\xc4\x8di so pokoren organ moje du\xc5\xa1e, \xe2\x80\x93 moje du\xc5\xa1e in njene lepote, njenega so\xc4\x8dutja, njene ljubezni in njenega sovra\xc5\xa1tva ...'